Ζόντιακ

Οι δολοφονίες

Οι πρώτοι φόνοι που αποδόθηκαν στον Ζόντιακ χρονολογούνται από το 1968 όταν βρέθηκαν δολοφονημένοι μέσα στο αυτοκίνητό τους οι Μπέτυ Λου Τζένσεν (Betty Lou Jensen) και ο Ντέιβιντ Φάραντεϊ (David Faraday). Το νεαρό ζευγαράκι βρέθηκε δολοφονημένο στις 20 Δεκεμβρίου του 1968 σε ένα μέρος όπου χρησιμοποιούσαν ζευγαράκια για να απομονώνονται, έξω από την πόλι Μπενίσια (Benicia) της Καλιφόρνια. Οι αστυνομικές αρχές της επαρχίας Σολάνο (Solano County) της Καλιφόρνια, δεν μπόρεσαν να ανακαλύψουν τον δράστη.
Στις 5 Ιουλίου και έπειτα από ένα ανώνυμο τηλεφώνημα στο Αστυνομικό τμήμα της πόλης Βαγιέχο (Vallejo) της Καλιφόρνια και σε απόσταση περίπου 4 μιλίων από τον προηγούμενο τόπο δολοφονίας, βρέθηκε και πάλι ένα νεαρό ζευγαράκι δολοφονημένο μέσα στο αυτοκίνητό του την προηγούμενη νύχτα, 4 Ιουλίου του 1969. Επρόκειτο για τους Νταρλίν Φέριν (Darlene Ferrin) και τον Μάικλ Μεζώ (Michael Mageau) που και αυτοί έψαχναν μια ερημική τοποθεσία για να απομονωθούν. Η Φέριν ήταν ήδη νεκρή όταν έφτασε η Αστυνομία ενώ ο Μεζώ αν και βαριά τραυματισμένος ήταν ζωντανός. Ο άγνωστος άντρας που τηλεφώνησε πήρε την ευθύνη για αυτήν την δολοφονική επίθεση αλλά και για την προηγούμενη που είχε γίνει σχεδόν έξι μήνες πριν. Από τον Μεζώ έχουμε την περιγραφή του Ζόντιακ σαν έναν λευκό άντρα, γύρω στα 90 με 100 κιλά, κανονικού ύψους, με κοντοκουρεμένα ανοιχτόχρωμα σγουρά μαλλιά.
Τον Αύγουστο του 1969 θα στείλει τρία γράμματα στις εφημερίδες του Σαν Φρανσίσκο, αναλαμβάνονταςς την ευθύνη για τις τρεις προαναφερθείσες δολοφονίες και απειλώντας για επόμενες εγκληματικές ενέργειες. (δες επόμενη ενότητα)
Στις 27 Σεπτεμβρίου του 1969, ένας πατέρας με το γιό του ακούγοντας κραυγές, έτρεξε να βοηθήσει ένα νεαρό ζευγάρι το οποίο βρέθηκε δεμένο και μαχαιρωμένο στις όχθες της λίμνης Μπεριέσα (Lake Berryessa) στην επαρχία της Νάπα (Napa County) στην Καλιφόρνια. Την ίδια περίπου ώρα και το αστυνομικό τμήμα της Νάπα, έπαιρνε την πληροφορία από έναν άγνωστο άντρα, ότι δυο άτομα είχαν δολοφονηθεί στην λίμνη. Όταν η αστυνομία έφτασε εκεί, και οι δυο φοιτητές, Μπράινα Χάρτνελ (Bryan Hartnell) και Σεσίλια Σέπαρντ (Cecelia Shepard) ήταν ζωντανοί αν και πολλές φορές μαχαιρωμένοι. Η νεαρή φοιτήτρια όμως που έφερε 24 μαχαιριές έπεσε σε κώμα κατά την μεταφορά της στο νοσοκομείο και πέθανε δυο μέρες αργότερα. Ο Χάρτνελ όμως, τελικά διέφυγε τον κίνδυνο και έδωσε στην αστυνομία τη δεύτερη περιγραφή του δολοφόνου. Στο αμάξι του Χάρτνελ, ο δολοφόνος είχε γράψει με μαρκαδόρο:  "Vallejo/12-20-68/7-4-69/Sept 27–69–6:30/by knife.
Στις 11 Οκτωβρίου του 1969, ο οδηγός ταξί Πωλ Στάιν (Paul Stine) θα βρεθεί δολοφονημένος μέσα στο ταξί του, στην περιοχή Presidio Heights της πόλης του Σαν Φρανσίσκο. Τρία νεαρά αγόρια από ένα διαμέρισμα είδαν τον δολοφόνο να βγαίνει από το σταματημένο ταξί του Στάιν και να φεύγει από την περιοχή περπατώντας αργά. Τα αγόρια μίλησαν και αυτά για έναν άντρα που ταίριαζε με τις μέχρι τότε περιγραφές του Ζόντιακ, και βοήθησαν την Αστυνομία να φτιάξει ένα πιο συγκεκριμένο σκίτσο. Δυο μέρες αργότερα η εφημερίδα "San Francisco Chronicle", έλαβε μία ακόμα επιστολή από τον Ζόντιακ που περιείχε ένα κομμάτι από το ματωμένο πουκάμισο του Στάιν. Αν και στο διάστημα ενός έτους, ανακρίθηκαν 2.500 ύποπτοι δεν προέκυψε  κανένα θετικό στοιχείο για την ταυτότητα του δολοφόνου.

Τα γράμματα

Λίγες εβδομάδες μετά την δολοφονική επίθεση στο νεαρό ζευγάρι στη λίμνη Μπεριέσα, ο Ζόντιακ θα ξεκινήσει την επικοινωνία του με τον Τύπο, στέλνοντας την 1η Αυγούστου του 1969, τρεις πανομοιότυπες επιστολές στις εφημερίδες "Vallejo Times Herald", "San Francisco Chronicle" και "San Francisco Examiner" της Καλιφόρνια.  Σε αυτές τις επιστολές αναλάμβανε την ευθύνη για τις δύο πρώτες δολοφονικές επιθέσεις. (20 Δεκεμβρίου 1968 και 4 Ιουλίου 1969), αλλά και έδινε πληροφορίες για τον εαυτό του μέσω ενός κρυπτογραφήματος. Το κρυπτόλεξο αποτελούνταν από 408 σύμβολα, και ήταν χωρισμένο σε τρία κομμάτια, καθένα σταλμένο και σε διαφορετική εφημερίδα. Ο δολοφόνος απαίτησε να τυπώνονται σε κάθε εφημερίδα στην πρώτη σελίδα αλλιώς «θα περνούσε όλο το σαββατοκύριακο σκοτώνοντας μοναχικούς ανθρώπους τη νύχτα, στη συνέχεια θα συνέχιζε να σκοτώνει, μέχρι να καταλήξει με μια ντουζίνα ανθρώπους».Οι απειλές του δεν πραγματοποιήθηκαν και οι επιστολές μαζί με τα κρυπτόλεξα δημοσιεύτηκαν την επόμενη εβδομάδα.

Μια εβδομάδα μετά, στις 7 Αυγούστου του 1969 ο Ζόντιακ έστειλε την δεύτερη επιστολή του στην εφημερία "The San Francisco Examiner", όπου έδινε στον εαυτό του, το όνομα Zodiac : Dear Editor, This is the Zodiac speaking.

Η επιστολή ήταν μια απάντηση στον αρχηγό της Αστυνομίας του Βαγιέχο Τζακ Στιλτς (Jack E. Stiltz)- ο οποίος με ένα άρθο του στην εφημερίδα ζήταγε περισσότερες αποδείξεις για το ότι όντως αυτός ήταν ο δολοφόνος. Ο Ζόντιακ τους έστειλε λεπτομέρειες που δεν είχαν εμφανιστεί στα Μ.Μ.Ε. καθώς και ένα μήνυμα στην αστυνομία ότι, όταν σπάσουν τον κωδικό, "θα με έχουν."
Στις 8 Αυγούστου 1969, ο Ντόναλντ και η Μπέτι Χάρντεν στο Σαλίνας της Καλιφόρνιας, κατάφεραν να σπάσουν ένα μέρος από το κρυπτογράφημα. Περιείχε ένα μπερδεμένο μήνυμα στο οποίο ο δολοφόνος είπε ότι έκανε συλλογή από σκλάβους για τη μετά θάνατον ζωή. Κανένα όνομα δεν εμφανίζεται στο αποκωδικοποιημέο κείμενο, ενώ ο δολοφόνος είπε ότι δεν θα δώσει την ταυτότητά του, επειδή θα επιβραδύνει ή θα σταματήσει την συλλογή του.

Στις 14 Οκτωβρίου του 1969, ο Ζόντιακ έστειλε το τρίτο γράμμα του στον Τύπο, μαζί με ένα κουρέλι από το ματωμένο πουκάμισο του ταξιτζή Πωλ Στάιν, για να αποδείξει ότι αυτός ήταν ο δολοφόνος. Στις 8 Νοεμβρίου του 1969 έστειλε κάρτα με ένα νέο κρυπτογράφημα από 340 χαρακτήρες που ποτέ αποκωδικοποιήθηκε. Την επόμενη ακριβώς μέρα, στις 9 Νοεμβρίου έστειλε ένα μακροσκελές γράμμα, ειρωνευόμενος την Αστυνομία, αφού όπως υποστήριζε ότι αν και μίλησε με δυο αστυνομικούς, 3 λεπτά μετά την δολοφονία του Στάιν, αυτοί στάθηκαν ανίκανοι να τον καταλάβουν.
Ο Ζόντιακ συνέχισε την επικοινωνία με την Αστυνομία μέσω του Τύπου και το 1970. Μάλιστα, στις 20 Απριλίου του 1970 ταχυδρόμησε μια ευχετήρια κάρτα που έγραφε: "My name is _____, "ακολουθούμενο από έναν γρίφο 13 χαρακτήρων. Από αυτό το γράμμα και μετά, κάθε γραπτή του επικοινωνία με την Αστυνομία περιλάμβανε και το σκορ του μεταξύ τους αγώνα.
Έτσι στο προαναφερθέν γράμμα σημείωνε :  = 10, SFPD = 0.  
ενώ στις 24 Ιουλίου του 1970 το σκορ ήταν : = 13, SFPD = 0.

Τελευταίο γράμμα

Ήταν 24 Απριλίου το 1974 όταν ο δολοφόνος Ζόντιακ έστειλε το τελευταίο του γράμμα στις εφημερίδες. Συγκεκριμένα ο Ζόντιακ έγραψε: 
Αγαπητέ εκδότη,
σας μιλά ο Ζόντιακ, είμαι εδώ μαζί σας. Πες στον Χερμπ Καεν ότι είμαι εδώ, πάντα ήμουν εδώ. Αυτό το γουρούνι ο Τόσκι είναι κάλος άλλα εγώ είμαι πιο έξυπνος και καλύτερος, θα κουραστεί γι' αυτό αφήστε με μόνο μου. Περιμένω μια καλή ταινία για έμενα. Ποιος θα παίζει έμενα. Έχω τον ελέγχο όλων των πραγμάτων πλέον.
Ειλικρινά δικός σας:
(σύμβολο Ζόντιακ) -  μαντέψτε
Αστυνομικό Τμήμα Σαν Φρανσίσκο - 0

Νέα στοιχεία από το ''HUNTING THE ZODIAC KILLER'' του History Channel

Από το 2017 η υπόθεση άρχισε να είναι και πάλι στο φως. Το ιδιωτικό κανάλι History Channel ξεκίνησε μια σειρά με σκοπό να εντοπίσει τον δολοφόνο Ζόντιακ. Η σειρά ονομαζόταν ''HUNTING THE ZODIAC KILLER'' (Κυνηγώντας τον Ζόντιακ). Συγκεκριμένα μια ομάδα από δυο αστυνομικούς και άλλη μια αποτελούμενη από άτομα που θα επεξεργάζονταν τα κρυπτογραφήματα του δολοφόνου ήταν αυτοί που θα διερευνούσαν την υπόθεση του Ζόντιακ. Ο Κεν Μεινς και ο Σαλ Λα Μπαρμπερα είναι οι δυο αστυνομικοί που ανέλαβαν να ερευνήσουν την υπόθεση. Ο Κεν Μεινς είναι ντετέκτιβ των Ηνωμένων Πολιτειών και πρώην ντετέκτιβ του FBI. Ο Sal LaBarbera είναι Αμερικανός αστυνομικός ανακριτής. Γεννήθηκε στο Mamaroneck της Νέας Υόρκης και είναι γνωστός ως "LA Copper Murder". Είναι συνταξιούχος επιθεωρητής αστυνομικών με το Τμήμα Εγκλημάτων Ποινικού / Συνασπισμού της Αστυνομικής Υπηρεσίας του Λος Άντζελες (LAPD).
Η άλλη ομάδα αποτελούνταν από τον Κέβιν Νάιτ, Κρεγκ Μπάουερ, Ντέιβιντ Όραντσακ, Ράιαν Γκάρλικ και ο Σούτζιθ Ράβι. Ο Κέβιν Νάιτ είναι καθηγητής πληροφορικής στο Πανεπιστήμιο της Νότιας Καλιφόρνιας (USC) και διευθυντής έρευνας και συνεργάτης στο Ινστιτούτο Πληροφοριών των ΗΠΑ (ISI). Ο Knight έχει διδάξει την επιστήμη των υπολογιστών στο USC εδώ και περισσότερα από 25 χρόνια, έχει συγγράψει πάνω από 150 ερευνητικά κείμενα για τη φυσική επεξεργασία της γλώσσας και έχει λάβει πολλά βραβεία.
Ο Κρεγκ Μπάουερ είναι καθηγητής μαθηματικών στο York College της Πενσυλβανίας. Είναι αρχισυντάκτης του περιοδικού Cryptologia, υπηρέτησε ως μελετητής στο Κέντρο Κρυπτολογικής Ιστορίας της NSA. O Ντέιβιντ Οραντσακ είναι προγραμματιστής λογισμικού και διαχειρίζεται έναν ιστότοπο σχετικά με τα κρυπτογραφήματα του Zodiac. Ο Ράιαν Γκαρλικ είναι καθηγητής υπολογιστικών επιστημών στο Πανεπιστήμιο του Βόρειου Τέξας. Ο Σουτζιθ Ραβι είναι ανώτερος ερευνητής επιστημόνων στο Google. Τα κύρια ερευνητικά του ενδιαφέροντα καλύπτουν διάφορα προβλήματα και θεωρίες που σχετίζονται με τους τομείς της Μηχανικής Μάθησης, της Φυσικής Επεξεργασίας Γλώσσας (NLP) και του Computer Vision. Οι δυο ομάδες έχουν ως στόχο να λύσουν την υπόθεση του Ζόντιακ και να ανακαλύψουν την ταυτότητα του δολοφόνου αλλά και να αποκρυπτογραφήσουν τα γράμματά του. Η σειρά αυτή έφερε στο φως αρκετά στοιχεία τα οποία μέχρι σήμερα ήταν άγνωστα. Νέους υπόπτους, νέα γράμματα του δολοφόνου, νέα κρυπτογραφήματα και μια πιθανή λύση του Ζ340. Η λύση του Κρεγκ Μπαουερ αποτυπώνεται στο μισό κρυπτογράφημα και σε δυο σειρές από το τέλος φανερώνοντας μάλιστα και ένα όνομα, όχι όμως αυτό του δολοφόνου. Η λύση του είναι: HERE IT IS I KILL BOTH NIGHT AND DAY. I LIVE BY THE GUN BAREL A IM. SO QUIT WISHING FOR GAME TO BE OVER IG IS.MY WRIST NI LOCKS ? NOW ANGRY DANGEROS___I WONT CHANG ANY OF GAM .Στην τελευταία σειρά φανερώνεται το όνομα: RICHERD MNIKSON. Η λύση του Μπάουερ δεν έχει καθιερωθεί ακόμη ως η επίσημη λύση του κρυπτογραφήματος ωστόσο είναι (μάλλον) η καλύτερη που έχει βρεθεί μέχρι τώρα.